
Αναπροσαρμογή των κομίστρων των αστικών και υπε¬ 
ραστικών συγκοινωνιακών φορέων της χώρας. ι 

Κατανομή επιχορήγησης στον ΕΟΤ, ΕΛΛΗΝΙΚΟ 
ΦΕΣΤΙΒΑΛ Α.Ε. και ΟΡΓΑΝΙΣΜΟ ΤΟΥΡΙΣΤΙΚΗΣ ΕΚ¬ 
ΠΑΙΔΕΥΣΗΣ ΚΑΙ ΚΑΤΑΡΤΙΣΗΣ. 2 


ΑΠΟΦΑΣΕΙ Σ 

Αριθ. Β-72300/6208 ( 1 ) 

Αναπροσαρμογή των κομίστρων των αστικών και υπερα¬ 
στικών συγκοινωνιακών φορέων της χώρας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1. Έχοντας υπόψη τις διατάξεις: 

α) Των άρθρων 10 και 13του Ν. 2963/2001 (Α'268) «Ορ¬ 
γάνωση και λειτουργία των δημοσίων επιβατικών μεταφο¬ 
ρών με λεωφορεία, τεχνικός έλεγχος οχημάτων και ασφά¬ 
λεια χερσαίων μεταφορών και άλλες διατάξεις». 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), όπως προστέθηκε το άρ¬ 
θρο τούτο με το άρθρο 27 του Ν. 2081/1992 (Α' 154). 

γ) Την υπ’ αριθμ. 3865/270/32.4.2003 (Β' 503) απόφαση 
του Υπουργού Μεταφορών και Επικοινωνιών. 

δ) Της υπ’ αριθμ. Β-47023/4022/11.8.2004 (Β' 1284) 
απόφασης του Υπουργού Μεταφορών και Επικοινωνιών. 

ε) Της υπ’ αριθμ. 35653/1968/1987 απόφασης του 
Υπουργού Μεταφορών και Επικοινωνιών, «Καθιέρωση 
ζωνικού συστήματος κομίστρου στις αστικές γραμμές 
των αστικών ΚΤΕΛ και του ΡΟΔΑ. 

2. Το υπ’ αριθμ. 48412/334/9.12.2004 έγγραφο του 
Υπουργείου Οικονομίας και Οικονομικών που ενέκρινε 
αύξηση 7% των κομίστρων των λεωφορείων των Αστικών 
και Υπεραστικών της χώρας. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 


ΚΕΦΑΛΑΙΟ Α' 

ΚΟΜΙΣΤΡΟ ΑΣΤΙΚΩΝ ΣΥΓΚΟΙΝΩΝΙΑΚΩΝ ΦΟΡΕΩΝ 
Άρθρο 1 

Καθορισμός συντελεστών α και X 

Αναπροσαρμόζουμε την τιμή του βασικού κομίστρου α 
που ισχύει για τους αστικούς συγκοινωνιακούς φορείς, 
καθώς και του χιλιομετρικού συντελεστή X, συμπεριλαμ- 
βανομένης της εισφοράς του πέντε τοις εκατό (5%) του 
άρθρου 13 του Ν. 2963/2001 (Α'268), ως εξής: 

1. Για τους αστικούς συγκοινωνιακούς φορείς που 
έχουν σήμερα στην αντίστοιχη ζώνη βασικό κόμιστρο ζώ¬ 
νης α=0,60 € σεα=0,65€ 

2. Για τους αστικούς συγκοινωνιακούς φορείς που 
έχουν σήμερα στην αντίστοιχη ζώνη βασικό κόμιστρο ζώ¬ 
νης α=0,65€ σεα=0,70€ 

3. Ο χιλιομετρικός συντελεστής που έχει σήμερα 
Χ=0,0484€ σεΧ=0,0518€ 

4. Για τις αστικές γραμμές της ΔΕΑΣ Κω και ΡΟΔΑ που 
έχουν σήμερα στην αντίστοιχη ζώνη: 

• Βασικό κόμιστρο ζώνης α=0,65 € (για μετακινήσεις 
μέσα στην α ή β ή γ ζώνη) σε α=0,70 € 

• Κόμιστρο δύο ζωνών 0,85 € (για μετακινήσεις μέσα 
σε δύο ζώνες α + β ή β + γ και αντίστροφα) σε 0,90 € 

• Κόμιστρο τριών ζωνών 0,95 € (για μετακινήσεις σε 
τρεις ζώνες α + β + γ και αντίστροφα) σε 1,00 € 

5. Γιατο αστικό ΚΤΕΛ Κομοτηνής: 

• Τα εισιτήρια των 0,65 € σε 0,70 € 

• Τα εισιτήρια των 0,80 € σε 0,85 € 

• Τα εισιτήρια των 0,95 € σε 1,00 € 

• Τα εισιτήρια των 1,00 € σε1,05€ 

6. Γ ιατο αστικό ΚΤΕΛ Ξάνθης: 

• Βασικό κόμιστρο ζώνης α=0,65 € σεα=0,70€ 

• Κόμιστρο δύο ζωνών 0,85 € σεα=0,90€ 

7. Για το αστικό ΚΤΕΛ Αλεξανδρούπολης: 

• Τα εισιτήρια των 0,70 € σε0,75€ 

• Ταεισιτήριατων0,75€ σε0,80€ 

• Τα εισιτήρια των 0,95 € σε 1,00 € 

• Ταεισιτήριατων0,95€ σε1,00€ 

• Τα εισιτήρια των 1,10 € σε 1,20 € 

• Τα εισιτήρια των 1,20 € σε 1,30 € 

• Τα εισιτήρια των 1,30 € σε 1,40 € 

Με βάση τις παραπάνω τιμές α και X και σύμφωνα με 
τους τύπους που αναφέρονται στο άρθρο 1 της απόφα¬ 
σης 3865/270/2003 υπολογίζονται για τα αστικά ΚΤΕΛ: 

α) Το κόμιστρο δύο ζωνών : (α + 0,40 α) 
β) Το κόμιστρο τριών ζωνών: (α + 0,80 α) 

γ) Το αυξημένο χιλιομετρικό κόμιστρο ζώνης: (α + X.) 

δ) Το αυξημένο χιλιομετρικό κόμιστρο δύο ζωνών: (α + 
0,40α+ Χ.) 

ε) Το χιλιομετρικό κόμιστρο ζώνης, το οποίο δεν μπορεί 
να είναι μικρότερο του βασικού κομίστρου ζώνης α. 

Επισημαίνεται ότι η εισφορά του πέντε τοις εκατό (5%) 
του άρθρου 13του Ν. 2963/2001 (Α'268), η οποία συμπε- 
ριλαμβάνεται στις παραπάνω τιμές, δεν αποτελεί έσοδο 
των συγκοινωνιακών φορέων αλλά διατίθεται αποκλειστι¬ 
κά για σκοπούς που ορίζει ο νόμος, όπως η ενίσχυση των 
ασθενέστερων ΚΤΕΛ, ανανέωση του στόλου και χρημα¬ 
τοδότηση έργων υποδομής. 

ΚΕΦΑΛΑΙΟ Β' 

ΚΟΜΙΣΤΡΟ ΥΠΕΡΑΣΤΙΚΩΝ ΣΥΓΚΟΙΝΩΝΙΑΚΩΝ ΦΟΡΕΩΝ 
Άρθρο 2 

Χιλιομετρικοί συντελεστές κομίστρου 

1. Οι τιμές του κόμιστρου στις υπεραστικές επιβατικές 
γραμμές των ΚΤΕΛ και της Δημοτικής Επιχείρησης Συ¬ 
γκοινωνιών Ρόδου «ΡΟΔΑ» με βάση χιλιομετρικούς συ¬ 
ντελεστές κομίστρου, ανά χιλιόμετρο και επιβάτη, όπως 
αυτοί καθορίστηκαν με την υπ’ αριθ. 3865/270/2003 από¬ 
φαση του Υπουργού Μεταφορών και Επικοινωνιών καθώς 
και οι τιμές των εισιτηρίωντων αστικών γραμμών που εκμε¬ 
ταλλεύονται τα υπεραστικά ΚΤΕΛ, συμπεριλαμβανομένης 
της εισφοράςτουπέντετοις εκατό (5%)του άρθρου 13του 
Ν. 2963/2001 (Α' 268), αναπροσαρμόζονται ως εξής: 

Α. Ενδονομαρχιακών γραμμών 

(1) Αττικής, Αχάίας, Έβρου, Ζακύνθου, Θεσσαλονίκης, 
Κέρκυρας, Κεφαλληνίας, Κω, Λευκάδας, Ροδόπης, Ρό¬ 
δου, «ΡΟΔΑ», ο χιλιομετρικός συντελεστής (Χ.Σ.) 0,0604 
€ διαμορφώνεται σε 0,0646 € . 

(2) Άρτας, Εύβοιας, Ιωαννίνων, Λάρισας, Μαγνησίας, 
Μεσσηνίας, ο χιλιομετρικός συντελεστής (Χ.Σ.) 0,0623 € 
διαμορφώνεται σε 0,0667 € . 

(3) Αρκαδίας, Αργολίδας, Γρεβενών, Δράμας, Ηλείας, 
Ημαθίας, Θεσπρωτίας, Θήβας, Καβάλας, Καρδίτσας, Κα¬ 
στοριάς, Κοζάνης, Λακωνίας, Λεβαδιάς, Ξάνθης, Πέλλας, 
Πιερίας, Πρέβεζας, Σερρών, Τρικάλων, Φθιώτιδας, Φωκί¬ 
δας, Φλώρινας, Χαλκιδικής, ο χιλιομετρικός συντελεστής 
(Χ.Σ.) 0,0656 ? διαμορφώνεται σε 0,0702 € . 

(4) Αιτωλοακαρνανίας, Ευρυτανίας, Κιλκίς, Κορινθίας, ο 
χιλιομετρικός συντελεστής (Χ.Σ.) 0,0663 € διαμορφώνε¬ 
ται σε 0,0709 € . 

(5) Αίγινας, Νάξου, Σαλαμίνας, Σαμοθράκης, ο χιλιομε¬ 
τρικός συντελεστής (Χ.Σ.) 0,0668 € διαμορφώνεται σε 
0,0715 € . 

(6) Ηρακλείου - Λασιθίου, Χανίων - Ρεθύμνης, ο χιλιομε¬ 
τρικός συντελεστής (Χ.Σ.) 0,0698 € διαμορφώνεται σε 
0,0747 € . 

(7) Άνδρου, Θάσου, Θήρας, Ίου, Καρπάθου, Λέσβου, 
Λήμνου, Μυκόνου, Πάρου, Σάμου, Σύρου, Τήνου, Χίου, 

ο χιλιομετρικός συντελεστής (Χ.Σ.) 0,0752 € διαμορ¬ 
φώνεται σε 0,0805 € . 

Β. Διάνο μαρχιακών γραμμών 

Γιατο πέραντου ενδονομαρχιακού τμήματος της γραμ¬ 
μής, ο χιλιομετρικός συντελεστής (Χ.Σ.) 0,0572 € δια¬ 
μορφώνεται σε 0,0612€ . 

Γ. Αστικές επιβατικές γραμμές 

Για τις αστικές γραμμές που εκμεταλλεύονται τα λεω¬ 
φορεία των Υπεραστικών ΚΤΕΛ, το ελάχιστο εισιτήριο δια¬ 
μορφώνεται σε 0,70 € και το μέγιστο εισιτήριο σε 1,25 € . 


2. Κατά την εφαρμογή των διατάξεων της προηγουμέ- 
νηςπαραγράφου: 

α) Οι μεταξύ των νομών Ηρακλείου - Λασιθίου και Χα¬ 
νίων - Ρεθύμνου γραμμές, θεωρούνται ενδονομαρχιακές 
και οι μεταξύ των περιοχών Ηρακλείου-Λασιθίου αφενός 
και Χανίων-Ρεθύμνου αφετέρου ως διανομαρχιακές. 

β) Προκειμένου περί διανομαρχιακής γραμμής που την 
συνεκμεταλεύονται δύο ή περισσότερα ΚΤΕΛ, εφαρμόζο¬ 
νται οι αντίστοιχοι ενδονομαρχιακοί συντελεστές για τα 
τμήματα της γραμμής που εκτείνονται στην περιοχή αρ¬ 
μοδιότητας κάθε ΚΤΕΛ, το οποίο συμμετέχει στην εκμε¬ 
τάλλευση της γραμμής και ο διανομαρχιακός συντελε¬ 
στής για τα υπόλοιπα τμήματα της γραμμής. 

Άρθρο 3 

Κόμιστρο αποσκευών και μικροδεμάτων 

1. Για το πέραν των δέκα (10) χιλιόγραμμων βάρος απο¬ 
σκευών επιβάτη που ταξιδεύει με υπεραστικά λεωφορεία 
και για τα ασυνόδευτα μικροδέματα εφημερίδων περιοδι¬ 
κών ή άλλων εντύπων καθορίζεται κόμιστρο, συμπερι- 
λαμβανομένης της εισφοράς του πέντε τοις εκατό (5%) 
του άρθρου 13 του Ν. 2963/2001 (Α' 268), το οποίο προ¬ 
κύπτει με βάση το συντελεστή 0,000642 € ανά χιλιό¬ 
γραμμο και ανά χιλιόμετρο. 

2. Ο ίδιος συντελεστής, συμπεριλαμβανομένης της ει¬ 
σφοράς του πέντε τοις εκατό (5%) του άρθρου 13 του Ν. 
2963/2001 (Α'268), 0,000642 € ανά χιλιόγραμμο και ανά 
χιλιόμετρο καθορίζεται και για τα λοιπά ασυνόδευτα μι- 
κροδέματα. 

3. Με εξαίρεση τα ασυνόδευτα μικροδέματα εφημερί¬ 
δων, περιοδικών ή άλλων εντύπων για τα οποία το ελάχι¬ 
στο κόμιστρο προκύπτει όπως παραπάνω, το ελάχιστο 
κόμιστρο μεταφοράς υπερβάλλοντος βάρους αποσκευ¬ 
ών επιβάτη, συμπεριλαμβανομένης της εισφοράς του πέ¬ 
ντε τοις εκατό (5%) του άρθρου 13 του Ν. 2963/2001 (Α' 
268), καθορίζεται σε 0,18 € και των ασυνόδευτων μικρο- 
δεμάτων0,65€ . 

4. Για ασυνόδευτα μικροδέματα μεγάλης αξίας το κόμι¬ 
στρο δεν μπορεί να είναι μικρότερο ποσοστού ίσου προς 
πέντε στα χίλια (5%ο) της αξίας του μικροδέματος και κα¬ 
θορίζεται με ελεύθερη συμφωνία των ενδιαφερομένων με 
το ΚΤΕΛ, συμπεριλαμβανομένης κάθε φορά και της ει¬ 
σφοράς 5% του άρθρου 13του Ν. 2963/2001 (Α'268). 

Άρθρο 4 

Διαπόρθμευση λεωφορείων 

Η ενδιάμεση μεταφορά με οχηματαγωγό πλοίο του λε¬ 
ωφορείου, που εκτελεί δρομολόγιο σε οποιαδήποτε επι¬ 
βατική γραμμή, επιβαρύνει τους επιβάτες με εφάπαξ πο¬ 
σό ανάλογα με το μήκος διαπόρθμευσης σε μίλια, συμπε- 
ριλαμβανομένης της εισφοράς του πέντε τοις εκατό (5%) 
του άρθρου 13 του Ν. 2963/2001 (Α'268), ως εξής: 

α) 1,24 € για μήκος μεγαλύτερο ή ίσο των πενήντα (50) 
μιλίων, 

β) 0,82 € για μήκος μικρότερο των πενήντα (50) και με¬ 
γαλύτερο των είκοσι πέντε (25) μιλίων, και 

γ) 0,65 € για μήκος μικρότερο ή ίσο των είκοσι πέντε 
(25) μιλίων, μη εισπραττομένηςτης κατά τηνπαρούσα πε¬ 
ρίπτωση επιβάρυνσης όταν το επί του πορθμείου εισιτή¬ 
ριο του επιβάτη είναι μικρότερο των 0,65 € . 

Όταν εισπράττεταιτο κατά το παρόν άρθρο εφάπαξ πο¬ 
σό, το ΚΤΕΛ υποχρεούται (εφόσον ζητηθεί τούτο από τον 
επιβάτη) να επιμελείται της έκδοσης του βαρύνοντος τον 
επιβάτη εισιτηρίου επί του οχηματαγωγού πλοίου. 

Ειδικά για την πορθμειακή γραμμή Ρίου-Αντιρρίου για 
την καλύτερη και συντομότερη εξυπηρέτηση του επιβατι¬ 
κού κοινού οι συγκοινωνιακοί φορείς που διαπορθμεύο- 
νται θα εισπράττουν υποχρεωτικά από κάθε επιβάτη επι- 
πλέοντοποσόντων0,30€ που αντιστοιχεί στο ναύλο του 
επιβάτη, ή το ποσό των 0,70 € για τη διέλευση των λεω¬ 
φορείων μέσω της γέφυρας Ρίου - Αντιρρίου. 

Άρθρο 5 

Οι υπεραστικοί συγκοινωνιακοί φορείς κατά τη διαδρο¬ 
μή των λεωφορείων τους διαμέσου άλλων νομών, οι τοπι¬ 
κοί συγκοινωνιακοί φορείς των οποίων δεν συμμετέχουν 
στην εκμετάλλευση της συγκεκριμένης γραμμής που εξυ¬ 
πηρετεί το λεωφορείο, εισπράττουν υποχρεωτικά από 
τους επιβιβαζόμενους στους νομούς αυτούς επιβάτες, οι 
οποίοι μπορούν να εξυπηρετηθούν χρησιμοποιούντες ή 
μη δρομολόγιατωντοπικών συγκοινωνιακών φορέων, την 
τιμή εισιτηρίου που έχει καθορισθεί για τους κατά περί¬ 
πτωση τοπικούς συγκοινωνιακούς φορείς, ανεξάρτητα 
από την τιμή του εισιτηρίου που προκύπτει για τον συ¬ 
γκοινωνιακό φορέα, στον οποίο ανήκει το λεωφορείο. 

ΚΕΦΑΛΑΙΟ Γ 
ΕΙΔΙΚΕΣ ΔΙΑΤΑΞΕΙΣ 

Άρθρο 6 

Στρογγυλοποίηση - Μειωμένα και αυξημένα εισιτήρια 

1. Οι τιμές των εισιτηρίων, των αστικών επιβατικών 
γραμμών, που προκύπτουν σύμφωνα με τις διατάξεις του 
Κεφαλαίου Α της παρούσας, (κόμιστρο δύο ή τριών ζω¬ 
νών, αυξημένο χιλιομετρικό κόμιστρο ζώνης ή δύο ζωνών) 
στρογγυλοποιούνται με βάση την αρχή της μέγιστης προ¬ 
σέγγισης σε πολλαπλάσια των πέντε (5) λεπτών. 

2. Οι τιμές των εισιτηρίων, των υπεραστικών επιβατικών 
γραμμών, που προκύπτουν σύμφωνα με τις διατάξεις του 
Κεφαλαίου Β της παρούσας, στρογγυλοποιούνται με βά¬ 
ση την αρχή της μέγιστης προσέγγισης σε πολλαπλάσια 
των δέκα (10) λεπτών. 

3. Οι τιμές των κομίστρων των αποσκευών και των μικρο- 
δεμάτων, των υπεραστικών επιβατικών γραμμών, που προ¬ 
κύπτουν σύμφωνα με τις διατάξεις του άρθρου 3 της πα¬ 
ρούσας, στρογγυλοποιούνται με βάση την αρχή της μέγι¬ 
στης προσέγγισης σε πολλαπλάσια των δέκα (10) λεπτών. 

4. Στις περιπτώσεις εκτέλεσης μεταμεσονυκτίων δρο¬ 
μολογίων και συγκεκριμένα από 00:30 νυκτερινή μέχρι και 
την 5:00 πρωινή, στις γραμμές των αστικών συγκοινωνια¬ 
κών φορέων και στις υπεραστικές γραμμές των νήσων Αί¬ 
γινας, Άνδρου, Θάσου, Θήρας, Ίου, Καρπάθου, Κω, Λέ¬ 
σβου, Λήμνου, Μυκόνου, Νάξου, Πάρου, Σαλαμίνας, Σα¬ 
μοθράκης, Σάμου, Σύρου, Τήνου και Χίου, επιτρέπεται με 
όμοια απόφαση η προσαύξηση των κανονικών και μειω¬ 
μένων τιμών των εισιτηρίων κατά ποσοστό εικοσιπέντε 
στα εκατό (25%). Οι προκύπτουσες ως άνω προσαυξημέ¬ 
νες τιμές εισιτηρίων στρογγυλοποιούνται ομοίως. 

5. Τα μειωμένα εισιτήρια (50% και 25% των κανονικών) 
υπολογίζονται με βάση τις κατά το άρθρο 1 και 2 της πα¬ 
ρούσας προκύπτουσες τιμές, χωρίς να στρογγυλοποιη- 
θούν, πολλαπλασιαζόμενες με τους αντίστοιχους συντελε¬ 
στές και στρογγυλοποιούνται στη συνέχεια, όπως στις ανα- 
φέρεται στις παραγράφους 1 και 2 του παρόντος άρθρου. 


6. Το ελάχιστο μειωμένο εισιτήριο που θα εισπράττεται 
στις αστικές επιβατικές γραμμές καθορίζεται στα 0,40 € . 

7. Στις υπεραστικές επιβατικές γραμμές το κατώτερο 
όριο κανονικού εισιτηρίου ορίζεται σε 1,00 € και του μει¬ 
ωμένου σε 0,50 € . 

8. Οι μαθητές και οι επί μονίμου βάσεως διακινούμενοι 
επιβάτες μπορούν να χρησιμοποιούν αντί εισιτηρίων, ει¬ 
δικά μηνιαία δελτία, τα οποία εκδίδονται από τον οικείο 
συγκοινωνιακό φορέα. Στις περιπτώσεις των επί μόνιμης 
βάσης διακινούμενων με υπεραστικά λεωφορεία επιβα¬ 
τών και εφόσον το από αυτούς καταβαλλόμενο εισιτήριο 
είναι το κανονικό, επιτρέπεται η παροχή ανάλογης έκ¬ 
πτωσης, κατόπιν απόφασης της Γ ενικής Συνέλευσης των 
μετόχων του συγκοινωνιακού φορέα, η οποία βαρύνει το 
φορέα και δεν λαμβάνεται υπόψη στις ακαθάριστες ει¬ 
σπράξεις του και για τον υπολογισμό των συντελεστών 
κομίστρου. Επιτρέπεται μετά από απόφαση της Γενικής 
Συνέλευσης των μετόχων του συγκοινωνιακού φορέα, η 
παροχή έκπτωσης στις τιμές των εισιτηρίων για διαδρο¬ 
μές μετ’ επιστροφής, η οποία έκπτωση αφενός δεν επι¬ 
τρέπεται να είναι μεγαλύτερη του ποσοστού 25% διπλά¬ 
σιου της κανονικής τιμής του εισιτηρίου της απλής δια¬ 
δρομής, αφετέρου βαρύνει το φορέα και δεν λαμβάνεται 
υπόψη στις ακαθάριστες εισπράξεις του για τον υπολογι¬ 
σμό των συντελεστών κομίστρου. 

9. Για μεταφορά παιδιών ηλικίας μέχρι έξι (6) ετών δεν 
οφείλεται ιδιαίτερο εισιτήριο πέρα εκείνου που εκδίδεται 
για το πρόσωπο που το συνοδεύει, μετά του οποίου θεω¬ 
ρείται ότι αποτελεί έναν και τον αυτόν επιβάτη. 

Άρθρο 7 

Κυρώσεις - Ισχύς εισιτηρίων 

Άλλη προσαύξηση τιμών εισιτηρίων πέρα απ’ αυτή που 
καθορίζεται με την παρούσα δεν επιτρέπεται δεδομένου 
ότι περιλαμβάνονται σ’ αυτές όλες οι κρατήσεις προς τρί¬ 
τους από οπουδήποτε και αν έχουν επιβληθεί, πληντης ει¬ 
σφοράς του Ν. 2963/2001 (Α' 268) επί των ακαθαρίστων 
εισπράξεων η οποία υπολογίζεται και κατά την σύναψη 
συμβάσεων σύμφωνα με την παράγραφο 4 του άρθρου 
10 του ίδιου Νόμου. 

Τα καθοριζόμενα σύμφωνα με την παρούσα, νέα εισιτή¬ 
ρια, καθώς και εκείνα που θα προκύψουν με βάση τους 
αναφερόμενους στο ίδιο άρθρο υπολογισμούς, εφαρμό¬ 
ζονται από της εκδόσεώς των κατά τις διατάξεις του άρ¬ 
θρου 10 του Ν. 2963/2001 (Α' 268) προβλεπομένων νο¬ 
μαρχιακών αποφάσεων. 

Οι παραβάτες των διατάξεων της παρούσης και των σε 
εκτέλεση αυτής αποφάσεωντων οικείων Νομαρχών, περί κα¬ 
θορισμού των συγκεκριμένων τιμών εισιτηρίων, τιμωρούνται 
κατά τις διατάξεις του άρθρου 458 του Ποινικού Κώδικα. 

Η ισχύς της απόφασης αυτής, αρχίζει από την 1 Ιανου¬ 
άριου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 16 Δεκεμβρίου 2004 

Ο ΥΠΟΥΡΓΟΣ 

Μ. ΛΙΑΠΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 9353 (2) 

Κατανομή επιχορήγησης στον ΕΟΤ, ΕΛΛΗΝΙΚΟ ΦΕΣΤΙ¬ 
ΒΑΛ Α.Ε. και ΟΡΓΑΝΙΣΜΟ ΤΟΥΡΙΣΤΙΚΗΣ ΕΚΠΑΙ¬ 
ΔΕΥΣΗΣ ΚΑΙ ΚΑΤΑΡΤΙΣΗΣ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ85/Α/17.3.2004). 

2. Το Π.Δ. 123/18.3.2004 (ΦΕΚ 86/Α/18.3.2004) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γού». 

3. Την υπ’ αριθμ. 1153/20.4.2004 (ΦΕΚ 591/τ.Β'/21.4.2004) 
απόφαση ανάθεσης αρμοδιοτήτων στον Υφυπουργό 
Τουρισμού Αναστάσιο Λιάσκο. 

4. Τις διατάξεις της παρ. 3 του άρθρου 18 του Ν. 2636 
«Σύσταση εταιριών για την Οργάνωση καλλιτεχνικών εκ¬ 
δηλώσεων και για την διαχείριση τηςπεριουσίαςτου ΕΟΤ, 
σύσταση Εθνικού Συμβουλίου Τουρισμού και τροποποιή¬ 
σεις της νομοθεσίας για τον Τουρισμό» (ΦΕΚ 198/ 
27.8.1998) σε συνδυασμό με τις διατάξεις του άρθρου 9 
του Ν. 2837/3.8.2000 (ΦΕΚ 178/Α/3.8.2000). 

5. Την υπ’ αρθμ. 14650/ΔΙΟΕ85/17.3.2004 απόφαση 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ 519/Β). 

6. Τις διατάξεις της παρ. 8του αρθρ. 2του Ν. 2206/1994 
(ΦΕΚ62/Α/1994). 

7. Τιςδιατάξειςτηςπαρ. 13β'τουαρθρ.2τουΝ.2206/1994, 
που προστέθηκαν με την παρ. 2 του άρθρ. 24 του Ν. 
2919/2001 (ΦΕΚ 128/τ.Α'/2001). 

8. Τον Ν. 3105/2003 (ΦΕΚ 29/10.2.2003) «Τουριστική εκ¬ 
παίδευση και κατάρτιση / ρυθμίσεις για τον Τουρισμό και 
άλλες διατάξεις». 

9. Τον Ν. 3139/2003 (ΦΕΚ 100/30.4.2003) «Ρυθμίσεις για 
τα Καζίνα Πάρνηθας και Κέρκυρας και άλλες διατάξεις». 

10. Τις διατάξεις του άρθρου 8, παρ. 7 του Ν. 3270/2004 
«Αρμοδιότητες του Υπουργείου Τουριστικής Ανάπτυξης 
και θέματα Τουρισμού» (ΦΕΚ 187/Α/11.10.2004). 


11. Το έγγραφο της Εταιρείας «Ελληνικό Καζίνο Πάρνη¬ 
θας Α.Ε.» που παρέχει ανάλυση των οριστικών ποσών από 
τη συμμετοχή του Ελληνικού Δημοσίου επί των μικτών 
κερδών για το Καζίνο Πάρνηθας, περιόδου 1.10.2004 έως 
31.10.2004. 

12. Την ανάγκη καθορισμού του ποσού που θα διατεθεί 
ως επιχορήγηση του τακτικού προϋπολογισμού του ΕΟΤ, 
του ΕΛΛΗΝΙΚΟΥ ΦΕΣΤΙΒΑΛ και του ΟΡΓΑΝΙΣΜΟΥ ΤΟΥ¬ 
ΡΙΣΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ, αποφασίζου¬ 
με: 

Διαθέτουμε το ποσό των 3.542.830,50 ευρώ που αποτε¬ 
λεί την συμμετοχή 30% του Ελληνικού Δημοσίου επί των 
μικτών κερδών του Καζίνο Πάρνηθας για την περίοδο 
1.10.2004 έως31.10.2004, ως εξής: 

α. σε ποσοστό 70% στον ΕΟΤ, ήτοι ποσό 2.479.981,35 
ευρώ, αποκλειστικά για διαφήμιση και προβολή του Ελ¬ 
ληνικού Τουρισμού και 

β. σε ποσοστό 30%, ήτοι 1.062.849,15 ευρώ ως επιχο¬ 
ρήγηση του τακτικού προϋπολογισμού του ΕΟΤ, του Ελ¬ 
ληνικού Φεστιβάλ και του Οργανισμού Τουριστικής Εκ¬ 
παίδευσης και Κατάρτισης, που κατανέμεται ως ακολού¬ 
θως: 

ΕΠΙΧΟΡΗΓΟΥΜΕΝΟΙ ΠΟΣΟΣΤΟ 
ΦΟΡΕΙΣ 

Ε.Ο.Τ. 34% 

ΕΛΛΗΝΙΚΟ ΦΕΣΤΙΒΑΛ Α.Ε. 42% 

ΟΡΓΑΝΙΣΜΟΣ 24% 

ΤΟΥΡΙΣΤΙΚΗΣ 
ΕΚΠΑΙΔΕΥΣΗΣ ΚΑΙ 
ΚΑΤΑΡΤΙΣΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 

Π. ΔΟΥΚΑΣ ΑΝ ΑΣΤ. ΛΙ ΑΣΚΟΣ 


ΠΟΣΟ 

361.368,71 

446.396,64 

255.083,80 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




